বিবিএস জানিয়েছে, গতবারের মতো এবারও সেবা এবং শিল্প খাতের ওপর ভর করে প্রবৃদ্ধি বেড়েছে। শিল্প খাতে প্রবৃদ্ধি হয়েছে ১০ দশমিক ২২ শতাংশ। সেবা খাতে প্রবৃদ্ধি বেড়ে দাঁড়িয়েছে ৬ দশমিক ৬৯ শতাংশ, যা তার আগের অর্থবছরে ছিল ৬ দশমিক ২৫ শতাংশ। চূড়ান্ত হিসাব মতে, এখন বাংলাদেশের জিডিপির আকার ২৪৯ দশমিক ৬৮ বিলিয়ন ডলার। ২০১৫-১৬ বছরে জিডিপির আকার ছিল ২২১ বিলিয়ন ডলার। এ হিসাবে ১ বছরে জিডিপির আকার আর্থিক মূল্যে প্রায় ২৮ বিলিয়ন ডলার বেড়েছে।